ഉടനെ വിരമിക്കില്ല വെളിപ്പെടുത്തി സുനില് ഛേത്രി കളിക്കളത്തില് നിന്ന് ഉടന് വിരമിക്കില്ലെന്ന് ഇന്ത്യന് ഫുട്ബോള് ടീം ക്യാപ്റ്റന് സുനില് ഛേത്രി. ഏതാനും വര്ഷങ്ങള് കൂടി കരിയര് തുടരുമെന്ന് 37കാരനായ ഛേത്രി അറിയിച്ചു. കരിയര് അവസാനത്തിലാണെന്ന ബോധം തനിക്കുണ്ടെന്നും ഏതാനും വര്ഷത്തേക്ക് എവിടെയും പോവില്ലെന്നും അദ്ദേഹം വ്യക്തമാക്കി. രാജ്യാന്തര ഗോള് നേട്ടത്തില് ബ്രസീല് ഇതിഹാസം പെലെയെ ഛേത്രി മറികടന്നിരുന്നു. രാജ്യാന്തര ഫുട്ബോളില് സുനില് ഛേത്രി ഇതുവരെ 79 ഗോള് നേടി. സാഫ് കപ്പില് മാലിദ്വീപിന് എതിരായ മത്സരത്തിലാണ് സുനില് ഛേത്രിയുടെ നേട്ടം. സാഫ് കപ്പിലെ നിര്ണായക മത്സരത്തില് ആതിഥേയരായ മാലിദ്വീപിനെ തകര്ത്ത് ഇന്ത്യ ഫൈനലില് പ്രവേശിച്ചിരുനു. ക്യാപ്റ്റന് സുനില് ഛേത്രിയുടെ ഇരട്ട ഗോളുകളുടെ ബലത്തില് 31നായിരുന്നു ഇന്ത്യയുടെ വിജയം. ഈ വിജയത്തോടെ ഒന്നാം സ്ഥാനം സ്വന്തമാക്കി ഇന്ത്യ ഫൈനലിലേക്ക് മുന്നേറി. ശനിയാഴ്ച്ച നടക്കുന്ന ഫൈനലില് ഇന്ത്യ നേപ്പാളിനെ നേരിടും. Story Highlights : Sunil Chhetri talks about retirement